wickkiey/tamil-wikipedia-chunked huggingface dataset:
# பணக்காரி

## தயாரிப்பு விபரம்

ரஷ்ய எழுத்தாளர் லியோ டால்ஸ்டாய் எழுதிய *அன்னா கரீனா* என்ற நாவலைத் தழுவி அதே தலைப்பில் எடுக்கப்பட்ட ஆங்கில திரைப்படம்1935 ஆம் ஆண்டு வெளியானது. அத் திரைப்படம் இந்தியாவில் பெரும் வரவேற்பைப் பெற்றது. அதனால், முன்னர் சக்ரதாரி திரைப்படத்தை இயக்கிய கே. எஸ். கோபாலகிருஷ்ணன், அன்னா கரீனா கதையை தமிழில் *பணக்காரி* என்ற பெயரில் இயக்கி வெளியிட்டார். ஆனால் இத்திரைப்படம் வெற்றி பெறவில்லை.  
துணுக்கு தகவல்: இதற்கு முன் பிச்சைக்காரி என ஒரு தமிழ்த் திரைப்படம் வெளியாகி வெற்றி பெற்றது. இதனால் விமர்சகர்கள் 'பணக்காரியை வாங்கியவர்கள் பிச்சைக்காரர் ஆனார்கள், பிச்சைக்காரியை வாங்கியவர்கள் பணக்காரர் ஆனார்கள்' என எழுதினார்கள்.
# பூங்கோதை

**பூங்கோதை** 1953-ஆம் ஆண்டு வெளிவந்த தமிழ்த் திரைப்படமாகும். இது ஓர் இருமொழித் திரைப்படமாகும். தமிழில் "பூங்கோதை" என்றும், தெலுங்கில் "பரதேசி" என்றும் தலைப்பிடப்பட்டது. எல். வி. பிரசாத் இயக்கத்தில் வெளிவந்த இத்திரைப்படத்தில் சிவாஜி கணேசன், ஏ. நாகேஸ்வர ராவ் மற்றும் பலர் நடித்திருந்தனர்.
# அம்மையப்பன் (திரைப்படம்)

**அம்மையப்பன்** 1954 ஆம் ஆண்டு வெளிவந்த தமிழ்த் திரைப்படமாகும். மு. கருணாநிதி கதை திரைக்கதை வசனம் எழுத, ஏ. பீம்சிங் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், டி. வி. நாராயண சாமி மற்றும் பலரும் நடித்திருந்தனர். இப்படம் வணிகரீதியாக தோல்வியுற்றது.
# என் மகள்

**என் மகள்** 1954 ஆம் ஆண்டு வெளிவந்த தமிழ்த் திரைப்படமாகும். கே. வி. ஆர். ஆச்சார்யா மற்றும் எம். கே. ஆர். நம்பியார் ஆகியோரின் இயக்கத்தில் வெளிவந்த இத்திரைப்படத்தில் ரஞ்சன், எம். என். நம்பியார், எம். ஜி. சக்கரபாணி மற்றும் பலரும் நடித்திருந்தனர்.
# எதிர்பாராதது

**எதிர்பாராதது** (*Edhir Paradhathu*) 1954 ஆம் ஆண்டு வெளிவந்த தமிழ்த் திரைப்படமாகும். சி. எச். நாராயணமூர்த்தி இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி மற்றும் பலரும் நடித்திருந்தனர்.
# எதிர்பாராதது

## நடிகர்கள்

*தி இந்து* நாளிதழ் கட்டுரையிலிருந்து பெறப்பட்டது.
| **எண்.** | **பாடல்** | **பாடகர்/கள்** | **பாடலாசிரியர்** | **கால அளவு** |  |
| --- | --- | --- | --- | --- | --- |
| 1 | சிற்பி செதுக்காத பொற்சிலையே | ஜிக்கி | கே. பி. காமாட்சிசுந்தரம் | 02:53 |  |
| 2 | மதுராபுரி ஆளும் மகாராணியே | பி. லீலா | கனகசுரபி | 02:37 |  |
| 3 | காதல் வாழ்வில் நானே | ஏ. எம். ராஜா & ஜிக்கி | கே. எஸ். கோபாலகிருஷ்ணன் | 02:46 |  |
| 4 | ஜெகம் ஏழும் நீயே அம்மா | (ராதா) ஜெயலட்சுமி | கனகசுரபி | 02:28 |  |
| 5 | திருமுருகா என்று ஒருதரம் சொன்னால் | சித்தூர் வி. நாகையா | கனகசுரபி | 02:47 |  |
| 6 | கண்ணான காதலர் காலேஜு மாணவர் | ஜிக்கி | கனகசுரபி | 03:19 |  |
| 7 | சிற்பி செதுக்காத பொற்சிலையே | ஏ. எம். ராஜா | கே. பி. காமாட்சிசுந்தரம் | 02:53 |  |
| 8 | கம்பவுண்டர் வேலையிலே .. தின்னு பார்த்து தீர்ப்பு சொல்லுங்க | கே. ஆர். செல்லமுத்து | கே. எஸ். கோபாலகிருஷ்ணன் | 02:29 |  |
| 9 | வந்தது வசந்தம் | ஏ. எம். ராஜா & ஜிக்கி | கனகசுரபி | 03:54 |  |
| 10 | திருச்செந்தூர் ஆண்டவனே முருகா | சித்தூர் வி. நாகையா | பாபநாசம் சிவன் | 03:50 | } |
# கல்யாணம் பண்ணியும் பிரம்மச்சாரி

**கல்யாணம் பண்ணியும் பிரம்மச்சாரி** 1954 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் சிவாஜி கணேசன், பி. ஆர். பந்துலு மற்றும் பலரும் நடித்திருந்தனர்.  
- Kalyanam Panniyum Bramhachari 1954 – *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# விளையாட்டு பொம்மை

**விளையாட்டு பொம்மை** 1954 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், பி. ஆர். பந்துலு, வி. கே. ராமசாமி, கே. ஏ. தங்கவேலு, கே. சாரங்கபாணி, குமாரி கமலா, பேபி ராதா, ஈ. வி. சரோஜா, லக்ஸ்மி பிரபா மற்றும் பலரும் நடித்திருந்தனர்.
# விளையாட்டு பொம்மை

## பாடல்கள்

திரைப்படத்துக்கு இசையமைத்தவர் டி. ஜி. லிங்கப்பா. சுப்பிரமணிய பாரதியார், கே. பி. காமாட்சிசுந்தரம், தஞ்சை ராமையாதாஸ் ஆகியோர் பாடல்களை இயற்றினர். பாடகர்: டி. ஆர். மகாலிங்கம். பின்னணி பாடியவர்கள்: ஏ. பி. கோமளா, சூலமங்கலம் ராஜலட்சுமி, ஜிக்கி ஆகியோர்.  
| எண் | பாடல் | பாடியவர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *மோகத்தைக் கொன்றுவிடு* | டி. ஆர். மகாலிங்கம் | சுப்பிரமணிய பாரதியார் |  |
| 2 | *தீர்த்தக் கரையினிலே* | 03:09 |  |  |
| 3 | *விதிக்கு மனிதனே* | தஞ்சை ராமையாதாஸ் | 03:21 |  |
| 4 | *மலையேறி மாவிளக்கு போடுவார்* | ஏ. பி. கோமளா |  |  |
| 5 | *கலைச் செல்வமே வாழ்கவே* | சூலமங்கலம் ராஜலட்சுமி |  |  |
| 6 | *கண்ணில் பிரசன்னமான காளியே* |  |  |  |
| 7 | *இன்ப வானில் உலாவும்* | டி. ஆர். மகாலிங்கம் & சூலமங்கலம் ராஜலட்சுமி |  |  |
| 8 | ''கண்ணழகி என்னைப்போல் யாருண்டு | ஜிக்கி | கே. பி. காமாட்சிசுந்தரம் |  |
| 9 | *பெரியோர்கள் சொல்லைப் போல* | சூலமங்கலம் ராஜலட்சுமி |  |  |
| 10 | *முல்லைமலர் கொடியின் நிழலிலே* | டி. ஆர். மகாலிங்கம் | } |  |
# வைரமாலை

**வைரமாலை** 1954 ஆம் ஆண்டு வெளிவந்த தமிழ்த் திரைப்படமாகும். என். ஜெகநாத் இயக்கத்தில் வெளிவந்த இத்திரைப்படத்தில் மனோகர், கே. ஏ. தங்கவேலு மற்றும் பலரும் நடித்திருந்தனர்.
# வைரமாலை

## பாடல்கள்

- *கூவாமல் கூவும் கோகிலம்* (பாடியோர்: எம். எல். வசந்தகுமாரி, திருச்சி லோகநாதன்; இயற்றியவர்: கண்ணதாசன்; இசை: விஸ்வநாதன்-ராமமூர்த்தி; நடிப்பு: மனோகர், பத்மினி)
# பணம் படுத்தும் பாடு

**பணம் படுத்தும் பாடு** (*Vaddante Dabbu)* 1954 ஆம் ஆண்டு வெளிவந்த இந்தியத் தமிழ்த் திரைப்படமாகும். வை. ஆர். சுவாமி இயக்கத்தில் வெளிவந்த இத்திரைப்படத்தில் என். டி. ராமராவ், கே. ஏ. தங்கவேலு மற்றும் பலர் நடித்திருந்தனர்.
# பணம் படுத்தும் பாடு

## நடிகர்கள்

- என். டி. ராமராவ் - சியாம்
- சௌகார் ஜானகி - சரோஜா
- ஜமுனா - ரேகா
- இராஜநலா - ராவ் சாகிப் ஹேமாசலபதி
- பெகெடி சிவராம் - இராம இராவ்
- அல்லு ராமலிங்கம்
- ஹேமலதா - யசோதா
- கே. ஏ. தங்கவேலு (தமிழ்ப் பதிப்பில் மட்டும்)
# போன மச்சான் திரும்பி வந்தான்

***போன மச்சான் திரும்பி வந்தான்*** (*Pona Machaan Thirumbi Vandhan*) 1954 ஆம் ஆண்டு வெளிவந்த தமிழ்த் திரைப்படமாகும். சி. எஸ். ராவ் இயக்கத்தில் வெளிவந்த இத்திரைப்படத்தில் ஸ்ரீராம், கே. ஏ. தங்கவேலு மற்றும் பலரும் நடித்திருந்தனர். துமிலன் எழுதிய *புனர்ஜென்மம்* என்ற கதையை அடிப்படையாகக் கொண்டு இத்திரைப்படம் தயாரிக்கப்பட்டது. வணிக அளவில் இது வெற்றி பெறவில்லை.
# போன மச்சான் திரும்பி வந்தான்

## திரைக்கதை

சாம்பு (தங்கவேலு) என்ற பணக்கார இளைஞன் வேலை வெட்டிக்குச் செல்லாமல் சாப்பிடுவதும், புகையிலை, வெற்றிலை பாக்குடன் வம்புகளிலும் நேரத்தைக் கழிக்கிறான். அவனுடைய தங்கை சந்திராவுக்கு (டி. டி. குசலகுமாரி) திருமணம் செய்ய நினைத்து சாம்பு பத்திரிகையில் விளம்பரம் செய்கிறான். ஆயிரம் ரூபாய் பணம் அனுப்பினால் சம்பந்தம் பேசலாம் என்ற நிபந்தனையின் பேரில், வட இந்தியாவில் பணியாற்றும் தியாகு (ஸ்ரீராம்) திருமணம் முடிவு செய்ய சென்னை வருகிறான்.
டி. கே. இராமச்சந்திரனும் அவன் தங்கை விமலாவுடன் (லட்சுமிகாந்தம்) சம்பந்தம் பேச சாம்புவின் வீட்டுக்கு வருகிறான். ஆனால் விளம்பரம் மூலம் கல்யாணம் பேசுவதை விரும்பாத சந்திரா வீட்டை விட்டு வெளியேறுகிறாள். அப்போது சிறீராமை சந்திக்கிறாள் சந்திரா. இருவரும் காதலிக்க ஆரம்பிக்கிறார்கள்.
இருவரும் ஒரு கார் விபத்தில் சிக்குகிறார்கள், வாகன சொந்தக்காரர் இருவரையும் கணவன் மனைவி என்று நினைத்து சிகிச்சை செய்ய தன் வீட்டுக்கு அழைத்துச் செல்கிறார். சந்திராவும் தியாகுவும் எப்படி மீண்டும் வீட்டுக்குத் திரும்பி சாம்புவின் சம்மதத்துடன் திருமணம் செய்து கொள்கிறார்கள் என்பது மீதிக் கதை.
# புதுயுகம்

**புதுயுகம்** 1954 ஆம் ஆண்டு வெளிவந்த தமிழ்த் திரைப்படமாகும். கோபு மற்றும் சுந்தர் ஆகியோரின் இயக்கத்தில் வெளிவந்த இத்திரைப்படத்தில் எஸ். ஏ. நடராஜன், எஸ். வி. சுப்பைய்யா, பி. வி. நரசிம்ம பாரதி, எம். எஸ். திரௌபதி, கிருஷ்ணகுமாரி மற்றும் பலரும் நடித்திருந்தனர்.
# புதுயுகம்

## கதை சுருக்கம்

பேராசிரியர் ரகுநாத் ஒரு சமூக சீர்திருத்தவாதி. அவரின் தங்கை செல்லம் ஒரு விதவை. ரகுநாத் தனது மாணவனாகிய சேகருக்கு தனது சகோதரியை மணமுடிக்க திட்டமிடுகிறார். அதனால், சேகரும் செல்லமும் நெருங்கிப் பழகுகின்றனர். அதன் விளைவாக, செல்லம் திருமணத்திற்கு முன்பே கர்ப்பமடைகிறாள். ரகுநாத் இதை அறியவில்லை. வியாபாரம் செய்வதற்காக சேகருக்கு, ரகுநாத் தனது வீட்டை அடமானம் வைத்து பண உதவி செய்கிறான். சேகர் வியாபாரத்தில் வளர்ந்தவுடன் பணக்காரப் பெண் சித்ராவை மணம் செய்துகொள்ள ஏற்பாடு செய்கிறான். இதை அறிந்த செல்லம் அவனிடம் கெஞ்சுகிறாள். ஆனால் சேகர் அவளைத் தவிர்க்கிறான். ரகுநாத் தன் தங்கைக்காக சேகரிடம் பேசுகிறான். அப்போதும் சேகர் தான் எடுத்த முடிவில் உறுதியாக இருக்கிறான்.  
ரகுநாத் செல்லம் கர்ப்பவதி என்று அறிந்து அவமானத்தை தாங்க முடியாமல் தற்கொலை செய்து கொள்கிறான். வீடு கடன் கொடுத்தவர்களால் கைப்பற்றப்பட்டது. செல்லம், ரகுநாத்தின் மகன் விநோதனுடன் வீட்டை விட்டு வெளியேறுகிறாள். சிறிய வீட்டில் வசிக்கும் முருகன் மற்றும் வள்ளி இவர்களுக்கு ஆதரவு அளித்தனர். செல்லத்திற்கு பெண் குழந்தை பிறக்கிறது. குழந்தைக்கு புஷ்பா எனப் பெயரிடுகிறாள். புஷ்பாவை முருகன் மற்றும் வள்ளியின் பராமரிப்பில் விட்டுவிட்டு செல்லம் வேலை தேடி அலைகிறாள். வயதான தனவந்தரின் பேரன் ராஜாவைக் கவனித்துக் கொள்ளும் வேலை கிடைக்கிறது. செல்லம் விநோதனையும் ராஜாவையும் வளர்த்து ஆளாக்குகிறாள். அவர்கள் முறையே மருத்துவராகவும், காவல்துறை அதிகாரியாகவும் உள்ளனர். புஷ்பா செவிலியராக இருக்கிறாள்.இதற்கிடையில் சேகர் சித்ராவை மணந்து ஒரு பெண் குழந்தையைப் பெறுகிறான். செல்லம் சேகரைத் தண்டித்தாளா? அவர்கள் வளர்த்த குழந்தைகளின் நிலை என்னவாயிற்று என்பதுடன் இக் கதை முடிவடைகிறது..
# புதுயுகம்

## நடிப்பு மற்றும் படக்குழு

பின்வரும் விபரங்கள் "பிலிம் நியூஸ் ஆனந்தன்" தொகுப்பிலிருந்து எடுக்கப்பட்டவை. மற்றும் இப் படத்தின் பாட்டு புத்தகம்.  
| எண். | பாடல் | பாடகர்/கள் | பாடலாசிரியர் |
| --- | --- | --- | --- |
| 1 | *பரம்பரை பணக்காரன் போலே* | டி. எம். சௌந்தரராஜன், எஸ். சி. கிருஷ்ணன் & வி. டி. ராஜகோபாலன் | தஞ்சை ராமையாதாஸ் |
| 2 | *ஜாதியிலே நாங்க தாழ்ந்தவங்க* | ஜிக்கி, என். எல். கானசரஸ்வதி, ஏ. பி. கோமளா, ஏ. ஜி. ரத்னமாலா | கா. மு. ஷெரீப் |
| 3 | *கலையே புவியாரைக் கவரும்* | எம். எல். வசந்தகுமாரி | அ. மருதகாசி |
| 4 | *கண்கள் ரெண்டும் பேசுதே* | ஏ. பி. கோமளா |  |
| 5 | *தவறே புரிந்து பின்னால்* | ஜிக்கி |  |
| 6 | *புது யுகம், புது யுகம்* | ஜிக்கி & பி. லீலா |  |
| 7 | *நைசான ட்யூட்டி* | டி. எஸ். பகவதி |  |
| 8 | *பெண் மதியாலே முன் மதியின்றி* |  |  |
| 9 | *காதல் கொண்டு பூவில் வண்டு* | கண்டசாலா & பி. லீலா |  |
| 10 | *கல்யாணம் ஆகுமுன்னே* | கண்டசாலா & ஜிக்கி |  |
| 11 | *வாழ்வினிலே இன்ப சௌபாக்கியம்* | பி. லீலா | } |
# சொர்க்க வாசல் (திரைப்படம்)

**சொர்க்க வாசல்** 1954 ஆம் ஆண்டு வெளிவந்த தமிழ்த் திரைப்படமாகும். அண்ணாதுரை அவர்களின் எழுத்தில், ஏ. காசிலிங்கம் இயக்கத்தில் வெளிவந்தது இத்திரைப்படம்.  
- blast from the past, Sorgavaasal 1954, ராண்டோர் கை, த இந்து, பெப்ரவரி 5, 2010 -
# ரத்த பாசம் (1954 திரைப்படம்)

**ரத்த பாசம்** 1954 ஆம் ஆண்டு வெளிவந்த தமிழ்த் திரைப்படமாகும். ஆர். எஸ். மணி இயக்கத்தில் வெளிவந்த இத்திரைப்படத்தில் தி. க. சண்முகம், தி. க. பகவதி மற்றும் பலரும் நடித்திருந்தனர்.
# ரத்த பாசம் (1954 திரைப்படம்)

## நடிகர்கள்

- தி. க. சண்முகம் - இராஜா
- தி. க. பகவதி - இரகு
- அஞ்சலிதேவி - இராணி
- எம். எஸ். திரௌபதி - சரளா
- டி. எஸ். பாலையா - மது
- என். ஆர். வித்தியாவதி - மனோரமா
- டி. கே. எஸ். நடராஜன்
# பொன்வயல்

**பொன்வயல்** 1954 ஆம் ஆண்டு வெளிவந்த தமிழ்த் திரைப்படமாகும். ஏ. டி. கிருஷ்ணசாமி இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், கே. சாரங்கபாணி மற்றும் பலரும் நடித்திருந்தனர். இப்படத்தின் கதை கல்கி எழுதிய பொய் மான் கரடு என்ற கதையை அடிப்படையாகக் கொண்டது.
# பெண் மனம்

**பெண்மனம்** 1952 ஆம் ஆண்டு வெளிவந்த இந்திய தமிழ்த் திரைப்படமாகும். எஸ். சௌந்தரராஜன் தயாரித்து இயக்கிய இத்திரைப்படத்தில் டி. கே. சண்முகம், வி. கே. ராமசாமி, எஸ். ஏ. நடராஜன், எம். வி. ராஜம்மா, எம். என். ராஜம் ஆகியோர் பிரதான பாத்திரங்களேற்று நடித்தனர்.
# பெண் மனம்

## திரைக்கதை

தஞ்சாவூர் ஜில்லா மாவூர் என்ற கிராமத்தில் பரமசிவம் என்ற விவசாயி வாழ்கிறான். மீனாட்சி என்ற பெண்ணைத் திருமணம் செய்கிறான். திருமணச் செலவுக்காக ஊரிலுள்ள கருணாகரம் பிள்ளையிடம் கடன் வாங்குகிறான்.  
பரமசிவத்துக்கு உழவுத்தொழிலில் வருமானம் போதவில்லை. கருணாகரம் பிள்ளை கடனையும் வட்டியையும் திரும்பச் செலுத்தும்படி நெருக்குதல் தருகிறார்.  
இதற்கிடையில் பரமசிவம் மீனாட்சி தம்பதிக்கு 3 குழந்தைகள் பிறந்து விடுகின்றன. கடன் சுமை மேலும் ஏறுகிறது.  
மானத்துக்கு அஞ்சி, மனைவிக்கு கூடச் சொல்லாமல் ஊரை விட்டு வெளியேறுகிறான். கொழும்பு செல்லும் ஒரு நாடகக் கம்பெனியில் வேலைக்குச் சேர்ந்து அவர்களுடன் கொழும்பு செல்கிறான்.  
மீனாட்சிக்குத் துணையாக இருந்த அவளின் மாமி இறக்கிறாள். கைக்குழந்தையும் இறக்கிறது.  
கருணாகரம் பிள்ளை பணத்துக்காக வீட்டைத் தான் எடுத்துக் கொண்டு மீனாட்சியையும் குழந்தைகளையும் துரத்தி விடுகிறார்.  
மீனாட்சி குழந்தைகளுடன் ஆற்றில் குதிக்க எத்தனிக்கிறாள். அச்சமயம் ஒரு சாது குறுக்கிட்டு குழந்தைகளைக் காப்பாற்றி வாழும்படி சொல்கிறார்.  
குழந்தைகளைக் காப்பாற்ற கருணாகரம் பிள்ளையின் இச்சைக்குத் தன்னை பலிகொடுக்க மீனாட்சி சித்தமாகிறாள். ஆனால் ஒரு தீ விபத்துக் காரணமாக அச் சிக்கலிலிருந்து விடுபடுகிறாள்.  
ஊரை விட்டுச் சென்ற பரமசிவம் நடுக்கடலில் புயலில் சிக்கி, பின் ஒருவாறு அலைகளால் ஒதுக்கப்பட்டு கொழும்பு சென்றடைகிறான்.  
மீனாட்சி தன் சொந்த உழைப்பால் குழந்தைகளை படிக்க வைக்கிறாள். அவள் அதிக செல்லம் கொடுத்ததால் இளையவனான வேலு தத்தாரியாகத் திரிகிறான். ஆனால் பெரியவனான கணேசன் பொறுப்புடன் குடும்பத்தைக் கவனிக்கிறான். கணேசனுக்குத் திருமணம் நடக்கிறது.  
வேலு அண்ணியின் நகையைத் திருடுகிறான். ஒரு கொள்ளைக் கூட்டத்தில் சேருகிறான். ஒரு நாள் போலீசார் அவனைத் துரத்தி வர அவன் தாயிடம் தஞ்சம் கேட்கிறான். மீனாட்சி அவனைக் காப்பாற்றுகிறாள்.  
பரமசிவம் கொழும்பில் ரிக்சா இழுக்கும் தொழில் செய்கிறான். ஒரு நாள் ஒரு இன்ஸ்பெக்டரின் குழந்தையை கார் விபத்திலிருந்து காப்பாற்றியதற்காக அந்தப் பெரிய மனிதர் அவனுக்கு வெகுமதி கொடுத்து ஊருக்கு அனுப்பி வைக்கிறார்.  
வேலு தான் சிறுவயது முதல் காதலித்து வந்த மிட்டாதார் மகள் வள்ளியை கடத்திச் செல்கிறான்.  
பரமசிவம் ஊருக்குத் திரும்பி வருகிறார். குடும்பம் எப்படி ஒன்று சேருகிறது என்பது தான் மீதிக்கதை.
# பெண் மனம்

## நடிகர்கள்

டி. கே. சண்முகம்
வி. கே. ராமசாமி
எஸ். ஏ. நடராஜன்
எம். வி. ராஜம்மா
எம். என். ராஜம்
சி. டி. ராஜகாந்தம்
மேனகா
கே. எஸ். அங்கமுத்து
முத்துலட்சுமி
புளிமூட்டை ராமசாமி
கொட்டாப்புளி ஜெயராமன்
# பெண் மனம்

## தயாரிப்புக் குழு

**தயாரிப்பு, இயக்கம், திரைக்கதை:** எஸ். சௌந்தரராஜன்
**கதை வசனம்:** தஞ்சை ராமையாதாஸ்
**ஒளிப்பதிவு:** எம். ஆர். புருஷோத்தம்
**கலையகம்:** சியாமளா ஸ்டூடியோஸ்
# பெண் மனம்

## பாடல்கள்

பெண் மனம் படத்துக்கு இசையமைத்தவர் குன்னக்குடி வெங்கடராம ஐயர். அவருக்கு உதவியாக டி. ஏ. கல்யாணம் பணியாற்றினார். பின்னணி பாடியவர்கள்: எம். எல். வசந்தகுமாரி, ஏ. ஈ. சரஸ்வதி, ஏ. பி. கோமளா, டி. ஏ. மோதி, குன்னக்குடி வெங்கடராம ஐயர் ஆகியோர்.
| 1 | "வெற்றி வெற்றி வெற்றி" | டி. ஏ. மோதி, ஏ. பி. கோமளா, மாதவப்பெட்டி சத்யம் | தஞ்சை என். இராமையா தாஸ் | 03:06 |
| --- | --- | --- | --- | --- |
| 2 | "அறம் செய்ய விரும்பு" | டி. ஏ. மோதி, ஏ. பி. கோமளா | 03:04 |  |
| 3 | "நிஜமே நீ சொல்வாய்" | டி. ஏ. மோதி, ஏ.வி. சரஸ்வதி | 02:22 |  |
| 4 | "கனவிலும் மறவேன்" | எம். எல். வசந்தகுமாரி | 02:56 |  |
| 5 | "வண்டி ஓடுமா" | திருச்சி லோகநாதன் | 03:00 |  |
| 6 | "வானத்தில்.... சுகமேது வாழ்விலே" | மாதவப்பெட்டி சத்யம், எம். எல். வசந்தகுமாரி |  |  |
| 7 | "வாழ்விலே வாழ்விலே ஆனந்தம்" | மாதவப்பெட்டி சத்யம், எம். எல். வசந்தகுமாரி | 02:43 |  |
| 8 | "பாம்பின் வாய் தேரை போல்" | டி. ஏ. மோதி |  |  |
| 9 | "விதிக்கு மனிதன் உலகிலே" | டி. ஏ. மோதி |  |  |
| 10 | "இடார் சீனபஜார் மேல்" | டி. ஏ. மோதி |  |  |
| 11 | "பட்டிக்காடு சுத்த பட்டிக்காடு" | டி. ஏ. மோதி, ஏ.வி. சரஸ்வதி | } |  |
# செல்லப்பிள்ளை

**செல்லப்பிள்ளை** (*Chella Pillai*) 1955 ஆம் ஆண்டு வெளிவந்த தமிழ்த் திரைப்படமாகும். எம். வி. ராமன் இயக்கத்தில் வெளிவந்த இந்தப்படத்தை ஆவிச்சி மெய்யப்பன் தனது ஏவிஎம் நிறுவனத்தின் சார்பில் தயாரித்துள்ளார். இத்திரைப்படத்தில் க. ரா. இராமசாமி, சாவித்திரி, பி. ஆர். பந்துலு, ப. கண்ணாம்பா மற்றும் டி. எஸ். பாலையா போன்றவர்கள் முன்னணி கதபாத்திரங்களில் நடித்திருந்தனர். இவர்களுடன் பண்டரிபாய், கே. ஏ. தங்கவேலு, ஜாவர் சீதாராமன் மற்றும் காகா இராதாகிருஷ்ணன் ஆகியோரும் நடித்திருந்தனர். ஜாவர் சீதாராமன் எழுத்தில், ஆர்.சுதர்சனம் இசையில் வெளிவந்துள்ளது. தெலுங்கு மொழியில் "வதின" (1955) என்ற பெயரில் வெளிவந்துள்ளது. ஒரு அனாதைக் குழந்தையை வளர்ப்பதில் உள்ள முக்கியத்துவம், குறிப்பாக அக்குழந்தைக்கு செல்லம் அளிப்பதா? அல்லது ஒழுக்கத்தைக் கற்றுத்தருவதா?, என்பதுதான் "செல்லப் பிள்ளை" படத்தின் முக்கிய கருவாகும்.
# செல்லப்பிள்ளை

## கதை

மணி (க. ரா. இராமசாமி) அவரது சகோதரர் (பி. ஆர். பந்துலு) மற்றும் அவரது மனைவி (ப. கண்ணாம்பா) மூலம் வளர்க்கப்பட்ட ஒரு அனாதை. அவர் செய்யும் அனைத்து மோசமான செயல்களுக்கும், சிறிய குற்றங்களையும் கண்டிக்காமல் வளர்த்து வருவதால் எவ்வித தொல்லையும் இல்லாமல் இருக்கிறார். விரைவில், அவர் சூதாட்டத்திற்கு அடிமையாகி ஒரு பொறுப்பற்ற இளைஞனாக வளர்கிறார். அவர் ஒரு இளம் நடன பெண் லலிதாவைச் (சாவித்ரியை) சந்திக்கிறார், தான் ஒரு திரைப்பட நட்சத்திரமாக மாறுவதே அவரது கனவாகும். மணி திரைப்படங்களில் அவளை அறிமுகப்படுத்துவதாக வாக்களிக்கிறார். இதற்கிடையில், மணியின் குடும்பம் அவருக்கு சாதாரண குடும்பப் பெண்ணான (பண்டரிபாயை) திருமணம் செய்து வைக்க முடிவு செய்கிறது. மணி, லலிதாவுடன் திரைப்படத்தை தயாரிப்பதற்கு வீட்டை விட்டு சென்று விடுகிறார். படத் தயாரிப்புகளுக்கு பணம் தேவை என்பதால், தனது சகோதரர் பரமசிவம் வேலை செய்யும் கடையில் திருடுகிறார். பின்னர் கள்ளப் பணம் அச்சிடும் கும்பலுடன் அவருக்கு தொடர்பு ஏற்படுகிறது. மணி பரமசிவத்திற்கு உதவுவதற்காக கள்ளப் பணத்தை அச்சிட்டு தனது சகோதரனுக்கு அளிக்கும் போது காவல் துறையினர் பரமசிவத்தை கைது செய்கிறனர். தவறான வழியில் செல்லும் கதாநாயகன் எப்படி தனது வழிகளிலிருந்து மீண்டு வருகிறாரென்பது திரைப்படத்தின் மற்ற பகுதிகள் கூறுகிறது.
# செல்லப்பிள்ளை

## விமர்சனம்

ராண்டார் கை தி இந்துவில் "செல்லப்பிள்ளை" இக்காலத்திற்கேற்ற ஒரு வித்தியாசமான கதையை கொண்டுள்ளது, மேலும் க. ரா. இராமசாமி மிகச் சிறப்பான நடிப்பை வெளிப்படுத்தியிருந்தார் என எழுதினார். ப. கண்ணாம்பா, பி. ஆர். பந்துலு , சாவித்திரி போன்றோர் குணசித்திர பாத்திரங்களிலும் , மேலும், திரைப்பட இயக்குநர் யமனாக டி. எஸ். பாலையா , அவதாரமாக கே. ஏ. தங்கவேலு போன்றவர்கள் நகைச்சுவைக் காட்சிகளிலும் நன்றாக சிரிக்க வைக்கின்றனர்.
| length = 31:19
| language = தமிழ்
| label =
| producer = ஆர். சுதர்சனம்
| prev_title =
| prev_year =
| next_title =
| next_year =
}}  
இசையமைப்பு ஆர். சுதர்சனம், பாடல்களை உடுமலை நாராயணகவி பாடல்களை எழுத, கே. பி. காமாட்சி, கு. மா. பாலசுப்பிரமணியம் மற்றும், வி.சீதாராமன் (தமிழ்த் திரைப்படத்துறையும் திராவிட அரசியலும். பின்னணிப் பாடகர்), டி. எம். சௌந்தரராஜன், பி. சுசீலா ,ஜிக்கி, டி. எஸ்.பகவதி மற்றும் எம். எஸ். இராஜேஸ்வரி போன்றோர் பாடியிருந்தனர், இப்படத்தின் பெரும்பாலான பாடல்கள் இந்தி மொழியில் வெளிவந்த பிரபல பாடல்களை தழுவியே இசையமைக்கப்பட்டது.  
| எண் | பாடல் | பாடியோர் | எழுதியோர் | நீளம்(m:ss) |
| --- | --- | --- | --- | --- |
| 1 | "தன்னாலே வரும் காசு" | பி. சுசீலா | 03:02 |  |
| 2 | "சிற்பியின் கை படாத" | தமிழ்த் திரைப்படத்துறையும் திராவிட அரசியலும் | 02:41 |  |
| 3 | "மதன எழில் ராஜா" (வசனம்) | ஜிக்கி & வசனங்கள் தமிழ்த் திரைப்படத்துறையும் திராவிட அரசியலும் | கு. மா. பாலசுப்ரமணியம் | 06:07 |
| 4 | "நாடு நடக்கிற" | டி. எம். சௌந்தரராஜன் & எம். எஸ். இராஜேஸ்வரி | 03:07 |  |
| 5 | "ஓ நிகரில்லாத" | ஜிக்கி | 03:19 |  |
| 6 | "ஆராரோ ஆராரோ....கோயில் காளை"
"நீ பாப்பா" | டி. எம். சௌந்தரராஜன், ஏ. எல். ராகவன் (பாடகர்)
& பி. சுசீலா | 03:30 |  |
| 7 | "போடனும் குல்லா போடனும்" | டி. எம். சௌந்தரராஜன் | 03:10 |  |
| 8 | "ஆறாத துயரம்" | டி. எஸ். பகவதி | 03:09 |  |
| 9 | "ஆன்ந்தம் இங்கே இருக்கு" | டி. எம். சௌந்தரராஜன் & ஜிக்கி | 03:09 |  |
| 10 | "நடிக்கும் போது" | டி. எம். சௌந்தரராஜன் | 03:22 | } |
# டாக்டர் சாவித்திரி

**டாக்டர் சாவித்திரி** 1955 ஆம் ஆண்டு வெளிவந்த தமிழ்த் திரைப்படமாகும். ஆச்சார்யா எழுதிய கதைக்கு இளங்கோவன் உரையாடல் எழுத, ஆர். எம். கிருஷ்ணசாமி இயக்கத்தில் வெளிவந்த படமாகும். சத்தியவான் சாவித்திரி கதையின் நவீன வடிவமான, இத்திரைப்படத்தில் அஞ்சலிதேவி, எஸ். பாலச்சந்தர், எம். என். நம்பியார், பி. ஆர். பந்துலு மற்றும் பலரும் நடித்திருந்தனர். செய்யாத குற்றத்துக்காக தண்டிக்கபடவிருக்கும் கணவனை (பந்துலு) காக்கப் போராடும் சாவித்திரியைச் (அஞ்சலி தேவி) சுற்றி இப்படத்தின் கதை வருகிறது. இப்படம் 25 நவம்பர் 1955 இல் வெளியாகி வெற்றி பெற்றது.
# டாக்டர் சாவித்திரி

## கதை

ஏழைகளுக்கு இலவசமாக சிகிச்சை அளிப்பவர் மருத்துவர் சாவித்திரி. அவரது கணவர் சோமசுந்தரம் (பி. ஆர். பந்துலு) வங்கியில் பணிபுரிகிறார். குற்றவியல் வழக்கறிஞரான சோமசுந்தரம் (பி. ஆர். பந்துலு) தன் நண்பர் மகள் வனஜாவை (எம். என். ராஜம்) தன் மனைவியாக்கி சொத்துக்களை அடைய நினைக்கிறார். இதனால் வனஜாவுக்கு சாவித்திரியும் அவரின் கணவர் சோமசுந்தரமும் உதவ முயற்சிக்கிறார்கள். ஒரு கட்டத்தில் நாகலிங்கம் கொல்லப்படுகிறார். கொலைப்பழி சோமசுந்தரம் மீது விழுகிறது. சாவித்திரி கொலையை விசாரித்து, உண்மையான கொலையாளியை அடையாளம் காட்டி தன் கணவரை எப்படி மீட்கிறார் என்பதே கதை.
# டாக்டர் சாவித்திரி

## நடிப்பு

;நடிகைகள்t
# டாக்டர் சாவித்திரி

## பாடல்

உடுமலை நாராயணகவி, அ. மருதகாசி, மாயூரம் வேதநாயகம் பிள்ளை ஆகியோரின் பாடல் வரிகளுக்கு ஜி. ராமநாதன் இசையமைத்தார். தீபாவளிக்கு தாமதமாகிவிட்டது. அதே நாளில் இந்தியன் எக்சுபிரசு இதழ் "கடைசி வரை மர்மம் மற்றும் சஸ்பென்ஸின் சூழல் நன்றாகப் பராமரிக்கப்படுகிறது, இருப்பினும் படத்தின் இறுதிப் பகுதி சற்று நிதானமாக இருக்கிறது" என்று விமர்ச்சனம் செய்தது. திரைப்படம் வணிக ரீதியாக வெற்றி பெற்றது; இது அருணா பிலிம்ஸ் நிறுவனத்தை 1950களின் தமிழ்த் திரைப்படத் துறையில் முன்னணி தயாரிப்பு நிறுவனமாக உயர காரணமாயிற்று.  
}}
# உலகம் பலவிதம்

**உலகம் பலவிதம்** 1955 ஆம் ஆண்டு வெளிவந்த தமிழ்த் திரைப்படமாகும். எஸ். ஏ. முருகேஷ் இயக்கத்தில் வெளிவந்த இத்திரைப்படத்தில் சிவாஜி கணேசன், பி. எஸ். வீரப்பா மற்றும் பலரும் நடித்திருந்தனர்.
# உலகம் பலவிதம்

## நடிகர்கள்

### ஆண் நடிகர்கள்

- சிவாஜி கணேசன் அருணகிரியாக
- பி.எஸ்.வீரப்பா
- வி.கே.ராமசாமி
- டி.கே.ராமச்சந்திரன்
- தங்கவேலு
- டிவி ராதாகிருஷ்ணன்
- எம். ஆர். சந்தானம்
- எஸ்.வி.சண்முகம்
- எம்.ஏ கணபதி
# உலகம் பலவிதம்

## நடிகர்கள்

### பெண் நடிகர்கள்

- லலிதா- இந்திரா
- எம். லட்சுமிபிரபா
- எம்.என்.ராஜம்
- எம். சரோஜா
- சி.கே.சரஸ்வதி
- குழந்தை டி. ஆர் ராஜகுமாரி
# உலகம் பலவிதம்

## உற்பத்தி

உலகம் பலவிதம் எஸ். ஏ முருகேஷ் இயக்கியது, மற்றும் நேஷனல் புரொடக்ஷன்ஸ் தயாரித்தது. திரைக்கதை டி.ஆர்.ரகுநாத் எழுதியது, மற்றும் வசனங்கள் விஎன் சம்பந்தம். ஜி. விட்டல் ராவ் ஒளிப்பதிவு செய்ய, முருகேஷ் படத்தொகுப்பு செய்தார்.
# உலகம் பலவிதம்

## வெளியீடு

உலகம் பலவிதம் 14 ஏப்ரல் 1955 அன்று வெளியிடப்பட்டது, ஆரம்ப மார்ச் வெளியீட்டில் இருந்து தாமதமானது
# மாமன் மகள் (1955 திரைப்படம்)

**மாமன் மகள்** என்பது 1955 ஆம் ஆண்டு வெளிவந்த தமிழ் நகைச்சுவைக் காதல் திரைப்படமாகும். இப்படத்தை ஆர். எஸ். மணி எழுதி, இயக்கி, தயாரித்தார். அப்போது பிரபலமாகாத ஸ்ரீதர் உரையாடலை எழுதினார். இத்திரைப்படத்தில் ஜெமினி கணேசன், சாவித்திரி, சந்திரபாபு, டி. எஸ். பாலையா ஆகியோர் நடித்திருந்தனர். 1955 அக்டோபர் 14 அன்று வெளியான இப்படம் மிதமான வெற்றியைப் பெற்றது.
# மாமன் மகள் (1955 திரைப்படம்)

## கதை

பணக்காரரான தர்மலிங்கத்துக்கு மாலதி என்ற ஒரே ஒரு மகள் மட்டுமே உள்ளாள். தர்மலிங்கத்தின் மனைவி காணாமல் போன தன் தம்பி மகனைக் கண்டுபிடித்து அவனுக்கே தன் மகள் மாலதியை திருமணம் செய்து வைக்க வேண்டும் என்று சொல்லிவிட்டு இறந்துவிடுகிறார். மேலும் தன் தம்பி மகன்தான் சொத்துக்களுக்கு வாரிசு என்றும் உயில் எழுதி வைத்துவிடுகிறார். தர்மலிங்கம் தன் நண்பன் கன்னியப்பனிடம் தன் மருமகனைத் தேடும் பொறுப்பை ஒப்படைக்கிறார். ஆனால் கன்னியப்பனோ சொத்துக்களை அபகரிக்க தன் மருமகன் தாண்டவத்தை காணாமல் போன தர்மலிங்கத்தின் மருமகனாக நடிக்க ஏற்படாடு செய்கிறார். தர்மலிங்கம் இருவருக்கும் திருமணம் செய்து வைக்க முடிவு செய்கிறார். இதற்கிடையில், கூச்ச சுபாவமுள்ள இளைஞனான சந்திரன், மாலதியின் ஆசிரியராகிறான். அவர்கள் இருவரும் காதலித்து திருமணம் செய்து கொள்ள முடிவு செய்கின்றனர். இதனால் பயந்துபோன கன்னியப்பன், சந்திரனை வேலையிலிருந்து நீக்குகிறார். சந்திரனின் பாட்டி காமாட்சி அவனுக்கு ஒரு மந்திர கவசத்தை வழங்குகிறார், அது அவனை உறிதியானவனாகவும் தைரியமானவனாகவும் மாற்றும் என்று நம்பிக்கையூட்டுகிறார். சந்திரன் ஒரு முதிர்ந்த தோட்டக்காரனாக மாறுவேடமிட்டு மாலதியைச் சந்திக்க வருகிறான். இந்நிலையில் அந்த உயில் திடீரென்று மறைந்துபோகிறது. பல சிக்கல்களும் உருவாகின்றன. பின்னர் உண்மை வெளிப்படுகிறது, கன்னியப்பன் செய்த நயவஞ்சகம் வெளியாகிறது. காதலர்கள் ஒன்றுபடுகிறனர். மிதமான வெற்றியைப் பெற்றது.
# கணவனே கண்கண்ட தெய்வம்

**கணவனே கண்கண்ட தெய்வம்** 1955 ஆம் ஆண்டு வெளிவந்த தமிழ்த் திரைப்படமாகும். டி. ஆர். ரகுநாத் இயக்கத்தில் வெளிவந்த இத்திரைப்படத்தில் ஜெமினி கணேசன், அஞ்சலிதேவி மற்றும் பலரும் நடித்திருந்தனர்.  
பாபனாசம் சிவன், அனுமந்தராவ், வி. சீதாராமன், கு. மா. பாலசுப்பிரமணியம், கே. வி. சீனிவாசன் ஆகியோரின் பாடல்களுக்கு ஏமந்தகுமார் இசையமைத்து பி. சுசீலா, பி. லீலா, கண்டசாலா ஆகியோர் பின்னணி பாடியிருந்தனர்.
# கணவனே கண்கண்ட தெய்வம்

## நடிகர்கள்

- ஜெமினி கணேசன் - விஜயன்
- வி. நாகையா - சூரசிம்மர்
- எம். என். நம்பியார் - வீரசேனன்
- பிரெண்ட் ராமசாமி - சிங்கன்
- நாட் அண்ணாஜிராவ் - கருணாகரன்
- வி. பி. பலராமன் - சிப்பாய்
- அஞ்சலிதேவி - நளினி
- லலிதா - நாகராணி
- எம். என். ராஜம் - மல்லிகா
- டி. பி. முத்துலட்சுமி - நாகி
- பாலா - நாககன்னி
- பேபி உமா - ராஜா
# காவேரி (திரைப்படம்)

**காவேரி**, 1955 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. யோகானந்த் இயக்கத்தில் வெளிவந்த இத்திரைப்படத்தில் சிவாஜி கணேசன், நம்பியார் ஆகியோர் நடித்திருந்தனர்.  
"மஞ்சள் வெயில் மாலையிலே, வண்ண பூங்காவிலே, பஞ்சவர்ண கிளிகள் கொஞ்சும் பரவசம் பார்..." என்ற பாடல் மிகவும் பிரபலம்.
பாடியவர்கள் சிதம்பரம் ஜெயராமன், எம். எல். வசந்தகுமாரி.
நடிப்பு சிவாஜி கணேசன், லலிதா.
கல்யாணி இராகத்தில் ஜி. ராமநாதன் இசையமைத்த பாடல்.
பாடல் ஆசிரியர் உடுமலை நாராயண கவி
# காவேரி (திரைப்படம்)

## நடிப்பு

- சிவாஜி கணேசன்
- பத்மினி
- லலிதா
- என். எஸ். கிருஷ்ணன்
- டி. ஏ. மதுரம்
- பி. எஸ். வீரப்பா
- எம். என். நம்பியார்
**நடனம்**
- ராகினி
# காவேரி (திரைப்படம்)

## தயாரிப்புக் குழு

- தயாரிப்பு: லட்சுமணன் செட்டியார்
- தயாரிப்பு நிறுவனம்: கிருஷ்ணா பிக்சர்ஸ்
- இயக்குநர்: டி. யோகானந்த்
- திரைக்கதை, வசனம்: ஏ. எஸ். ஏ. சாமி
- கலை: கங்கா
- தொகுப்பு: வி. பி. நடராஜன்
- நட்டுவாங்கம்: வழுவூர் பி. இராமையா பிள்ளை, ஹீராலால், சோகன்லால்
- ஒளிப்பதிவு: எம். ஏ. ரஹ்மான், பி. இராமசாமி
- சண்டைப்பயிற்சி: *ஸ்டண்ட்* சோமு
- ஒலிப்பதிவு: டி. எஸ். ரங்கசாமி
- ஆடைகள்: ஏ. நடேசன்
# காவேரி (திரைப்படம்)

## பாடல்கள்

ஜி. ராமநாதன், விஸ்வநாதன்-ராமமூர்த்தி, சி. எஸ். ஜெயராமன் ஆகியோர் திரைப்படத்திற்கு இசையமைத்தனர். பாடல்களை உடுமலை நாராயண கவி இயற்றினார்.  
| **No.** | **பாடல்** | **பாடகர்/கள்** | **அளவு** | **இசையமைப்பாளர்** |
| --- | --- | --- | --- | --- |
| 1 | மஞ்சள் வெயில் மாலையிலே | சி. எஸ். ஜெயராமன் & எம். எல். வசந்தகுமாரி | 05:22 | ஜி. ராமநாதன் |
| 2 | என் சிந்தை நோயும் தீருமா | ஜிக்கி | 03:08 |  |
| 3 | அன்பே என் ஆருயிரே அங்கு நிற்பதேனோ | சி. எஸ். ஜெயராமன் & ஜிக்கி | 03:58 |  |
| 4 | ஏழெட்டு நாளாகத்தான் | என். எஸ். கிருஷ்ணன், டி. ஏ. மதுரம், ஏ. பி. கோமளா, ஜிக்கி, ஏ. ஜி. ரத்னமாலா,எஸ். ஜே. காந்தா |  |  |
| 5 | சந்தோஷம் இல்லாமே சாப்பாடும் இல்லாமே | ஜிக்கி | 04:09 |  |
| 6 | சரியில்லே மெத்தச் சரியில்லே | என். எஸ். கிருஷ்ணன் |  |  |
| 7 | சிவகாம சுந்தரி.... கண்ணா நீ எந்தன் காதல் உன்னருளால் | ஜிக்கி | 03:21 |  |
| 8 | சிங்கார ரேகையில் | பி. லீலா | 03:32 | விஸ்வநாதன்-ராமமூர்த்தி |
| 9 | குடித்தன முறைமை படித்திட வேணும் | பி. லீலா & ஏ. ஜி. ரத்னமாலா |  |  |
| 10 | மனதிலே நான் கொண்ட | எம். எல். வசந்தகுமாரி |  |  |
| 11 | மாங்காய் பாலுண்டு மாலை மேல் | சி. எஸ். ஜெயராமன் | 02:06 | சி. எஸ். ஜெயராமன் |
| 12 | சிந்தை அறிந்து வாடி செல்வக்குமரன் | சி. எஸ். ஜெயராமன் | 01:15 |  |
| 13 | காலைத் தூக்கி நின்றாடும் | சி. எஸ். ஜெயராமன் | } |  |
# அமரதீபம்

**அமரதீபம்** (*Amara Deepam (1956 film*) 1956ஆம் ஆண்டு வெளிவந்த தமிழ்த் திரைப்படமாகும். டி. பிரகாஷ் ராவ் இயக்கத்தில் வெளிவந்த இத்திரைப்படத்தில் சிவாஜி கணேசன், தங்கவேலு, பத்மினி, சாவித்திரி மற்றும் பலர் நடித்திருந்தனர்.
# அமரதீபம்

## இடம் பெற்ற பாடல்கள்

- கலையே என் வாழ்க்கையின் நிலை மாற்றினாய் - ஏ. எம். ராஜா
- தேன் உண்ணும் வண்டு - ஏ. எம். ராஜா - ஜிக்கி
# குடும்பவிளக்கு

**குடும்ப விளக்கு**1956 ஆம் ஆண்டு வெளிவந்த தமிழ்த் திரைப்படமாகும். எஃப். நாகூர் இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, எம். ஜி. சக்ரபாணி மற்றும் பலரும் நடித்திருந்தனர்.
# குடும்பவிளக்கு

## நடிகர்கள்

- பி. வி. நரசிம்ம பாரதி
- எம். ஜி. சக்ரபாணி
- என். எஸ். கிருஷ்ணன்
- டி. எஸ். துரைராஜ்
- கே. ஏ. தங்கவேலு
- எம். வி. ராஜம்மா
- ஜமுனா
- டி. ஏ. மதுரம்
- மாஸ்டர் விஜயகுமார்
- எம். எஸ். திருப்பதிசாமி
- குமாரி பத்மினி
- ஏ.ராஜேஸ்வரி
# ராஜபுதன ஓவியப் பாணி

காலப் பகுதியைச் சேர்ந்த ராஜபுதன ஓவியம் ஒன்று.]]
**ராஜபுதன ஓவியப் பாணி** என்பது, இந்தியாவின் ராஜபுதனப் பகுதியில் உருவாகி வளர்ந்த ஒரு ஓவியப் பாணியாகும். இது 18 ஆம் நூற்றாண்டில் ராஜபுதனத்து அரசவைகளில் பெரும் செல்வாக்குடன் திகழ்ந்தது. ஒவ்வொரு ராஜபுதன அரசுக் காலத்திலும், பாணிகள் சிறிதளவு வேறுபட்டிருந்த போதிலும், சில பொது அம்சங்களை இவை கொண்டிருந்தன.  
ராஜபுதன ஓவியங்கள், இராமாயணம், மகாபாரதம் போன்ற இதிகாசங்கள் சார்ந்த நிகழ்வுகள், கண்ணனுடைய வாழ்க்கை, அழகிய நிலத்தோற்றங்கள், மனிதர் போன்ற இன்னோரன்ன கருப்பொருட்களைக் கொண்டவையாக விளங்குகின்றன. இவ்வகை ஓவியங்களுக்குப் பெரிதும் விரும்பப்பட்ட ஊடகமாக சிற்றோவியங்கள் (Miniature) விளங்கின. இவை, பல நூல்களின் கையெழுத்துப் பிரதிகளிலும் காணப்படுகின்றன. அரண்மனை, கோட்டை ஆகியவற்றின் சுவர்களிலும் கூட இவ்வகை ஓவியங்கள் வரையப்பட்டுள்ளன.  
இவ்வோவியங்களில் பயன்படுத்தப்பட்ட நிறங்கள், கனிமங்கள், தாவரங்கள், சிப்பி ஓடுகள் போன்றவற்றிலிருந்து பெறப்பட்டன. சில சமயங்களில், பெறுமதியான கற்கள், பொன், வெள்ளி போன்ற உலோகங்களும் இவ்வகை ஓவியங்களில் பயன்பட்டுள்ளன. இவ்வகை ஓவியங்களுக்கான நிறங்களை ஆக்குவது நீண்ட வழிமுறைகளைக் கொண்டது. சில நிறங்களை ஆக்குவதற்குப் பல வாரங்கள் ஆகக்கூடும். மிக மெல்லிய தூரிகைகளையே பெரிதும் பயன்படுத்துகிறார்கள்.  
16 ஆம் நூற்றாண்டிலிருந்து முந்நூறு ஆண்டுகளுக்கும் மேற்பட்ட காலப்பகுதியூடாக வளர்ந்து வந்த இந்த ஓவியப் பாணியில், பல பிரிவுகள் உள்ளன. இவற்றுள், மேவார் வகை, புண்டி-கொட்டா கலம் வகை, ஜெய்ப்பூர் வகை, பிக்கானெர் வகை, கிஷென்கர் வகை, மார்வார் வகை, ராகமாலா வகை என்பன குறிப்பிடத் தக்கவை.
# கூர்ம புராணம்

**கூர்ம புராணம்** (சமஸ்கிருதம்: कूर्म पुराण, கூர்ம புராண) என்பது பதினெண் புராணங்களில் பதினைந்தாவது புராணமாகும். கூர்ம புராணம் தமிழில் அதிவீர ராம பாண்டியன் என்னும் மன்னனால் 16ஆம் நூற்றாண்டில் எழுதப்பட்டது.  
காலம் 16ஆம் நூற்றாண்டு. திருமால் கூர்மாவதாரம் எடுத்து சிவனுடைய பெருமையை மக்களுக்கு உரைத்த செய்தியை இது கூறுகிறது. இது பூர்வ காண்டம், உத்தர காண்டம் என்று இரு பகுதிகளாக உள்ளது. பூர்வ காண்டத்தில் 48 அத்தியாயங்களும், 2729 பாடல்களும் உள்ளன. உத்தர காண்டத்தில் 47 அத்தியாயங்களும் 899 பாடல்களும் உள்ளன, வடமொழியிலுள்ள கூர்ம புராணத்தை இவர் தமிழில் செய்தார் என இந்த நூலின் பாயிரப்பாடல் குறிப்பிடுகிறது.
;நூலில் கூறப்படும் சில செய்திகள்
- ஆசிரியரின் குரு ‘சுவாமி தேவன்’ வணக்கம் உள்ளது.
- சிவனது வீரச் செயல்கள், சிவ வழிபாட்டுக் கிரியைகள் முதலானவை இதில் சொல்லப்படுகின்றன.
- பிரபஞ்சம், பிருகு, புலத்தியன், சூரியன், சந்திரன், மனு என்று தோற்ற வரலாறுகள் சொல்லப்படுகின்றன.
;தமிழில் முந்துநூல்
- ஈசுர கீதை
;பதிப்பு
- கூர்ம புராணம் பூருவ காண்டமும் உத்தர காண்டமும் தனித்தனி நூல்கள், தஞ்சை சரஸ்வதி மகால் நூல்நிலைய வெளியீடு. 1961-63.
வடமொழியிலுள்ள கூர்மபுராணம் 9,000 கிரந்தங்களால் ஆனது. இது கூர்ம அவதாரம் எடுத்த திருமால், இந்திரத்துய்மனுக்கும் மற்ற முனிவர்களுக்கும் உபதேசித்த மகாபுராணம் எனப்படுகிறது. இந்து மதத்தின் பதினெண் புராணங்களுள் இதுவும் ஒன்றாகும்.
# கூர்ம புராணம்

## அடிக்குறிப்பு

::::::::::
# பசோஹ்லி ஓவியப் பாணி

**பசோஹ்லி ஓவியப் பாணி** வட இந்திய ஓவியப் பாணிகளுள் ஒன்று. *பசோஹ்லி* என்பது, பண்டைக்காலத்தில், இன்றைய ஜம்மு காஷ்மீர் மாநிலத்தில் உள்ள ரவி ஆற்றங்கரையில் இருந்த *விஸ்வஸ்தாலி* என்னும் நாட்டைக் குறிக்கும் சமஸ்கிருதச் சொல்லின் திரிபு எனக் கருதப்படுகின்றது. இது இன்று இப்பகுதியில் உள்ள நகர் ஒன்றுக்குரிய பெயர் ஆகும். இந் நகரம் பசோஹ்லி எனப்படும் ஓவியப் பாணிக்குப் பெயர் பெற்றது. இந்த ஓவியப்பாணி, 17 ஆம் நூற்றாண்டின் நாலாம் காலாண்டில் தொடங்கி வளர்ந்த ஒரு பாணியாகும். 17 ஆம் நூற்றாண்டின் இறுதிப் பகுதியில் இப்பகுதியை ஆண்ட *ராஜா கிருபால் பால்* என்பவர் காலத்தைச் சேர்ந்த ஓவியம் ஒன்றே இப்பாணியில் வரையப்பட்டு இன்று அறியப்பட்டுள்ள மிகப் பழைய ஓவியமாகும். பசோஹ்லியில் உருவான இந்தப் பாணி, மங்கொட், நூர்பூர், குலு, மண்டி, சுகெத், பிலாஸ்பூர், நாலகர், சம்பா, குலெர், கங்ரா போன்ற மலைப்பகுதி நாடுகளுக்கும் பரவியது. 1921 ஆம் ஆண்டின், இந்தியத் தொல்லியல் ஆய்வு அறிக்கையிலேயே முதன் முதலாக இப்பாணி ஓவியம் பற்றிய குறிப்புக் காணப்படுகின்றது. அக்காலத்தில், ஒப்பாணியைச் சேர்ந்த ஓவியங்கள் சிலவற்றை லாகூர் மைய அருங்காட்சியகத்துக்காக வாங்கிய அதன் காப்பாளர், இவை முகலாயர் காலத்துக்கு முற்பட்டவையாக இருக்கலாம் எனக் குறிப்பிட்டுள்ளார்.
# பஹாரி ஓவியப் பாணி

வட இந்தியாவிலுள்ள, பஞ்சாப் பகுதியின், மலைப்பகுதி மாநிலங்களான ஹிமாச்சல் பிரதேசம், ஜம்மு காஷ்மீர் ஆகிய பகுதிகளில் வழங்கி வந்த, ராஜபுதனப் பாணி சார்ந்த ஓவியப் பாணி **பஹாரி ஓவியப் பாணி** (Pahari painting) எனப்படுகின்றது. பசோஹ்லி, குலு, குலெர், கங்ரா ஆகிய ஓவியப் பாணிகள் பஹாரிப் பாணியின் பிரிவுகளாகக் கருதப்படுகின்றன.  
கலை இலக்கியத் துறைகளில் தேசிய உணர்வுகளின் எழுச்சியும், சமயத்துறையில், பக்தி வழியும், நாட்டுப்புற இலக்கியங்களும், பஹாரி ஓவியங்களுக்கான கருப்பொருட்களை வழங்கின. ராஜஸ்தான ஓவியங்கள் பெரும்பாலும் உருவப்படங்கள் மற்றும் அரசவைக் காட்சிகளை முதன்மைப் படுத்திய போது, பஹாரி ஓவியங்கள், காதல் மற்றும் பக்தி சார்ந்த கருப்பொருள்களை முதன்மைப் படுத்தின.
# கங்ரா ஓவியப் பாணி

**கங்ரா ஓவியப் பாணி** (Kangra painting), 18 ஆம் நூற்றாண்டின் பிற்பகுதியில் வட இந்திய மலைப்பகுதியான கங்ராவில் வழங்கி வந்தது. இது பஹாரி ஓவியப் பாணியின் ஒரு பிரிவாகும். இப்பகுதியை ஆண்ட மகாராஜா சன்சார் சந்த் என்பவரின் காலத்தில் கங்ரா, பஹாரி ஓவியப் பாணியின் செல்வாக்கு மையமாகத் திகழ்ந்தது. இவர் காலத்திலேயே இப் பாணியிலான சிறந்த ஓவியங்கள் வரையப்பட்டன. பாகவத புராணம், கீத கோவிந்தம், நள தமயந்தி, சத்சாய் போன்ற அக்கால இலக்கியக் கருப்பொருள்களை மையமாகக் கொண்டு வரையப்பட்ட ஓவியங்கள் குறிப்பிடத் தக்கவை. மகாராஜாவும், மற்றவர்களும் தொடர்புபட்ட அரசவைக் காட்சிகளும் வரையப்பட்டன.
# திரைச் சுவர்

கட்டிடங்களில், **திரைச் சுவர்** (Curtain Wall) என்பது, அதன் சொந்த நிறை தவிரக் கட்டிடத்தின் வேறு எப்பகுதியின் நிறையையும் தன்மீது தாங்காத, கட்டிட முகப்பாக அமையும் சுவர்களாகும். இவற்றின் நிறை இணைப்புக்களின் ஊடாகக் கட்டிடத்தின், தூண்கள், தளங்கள் என்பவற்றுக்குக் கடத்தப்படுகின்றன. இவை சுமை தாங்காவிடினும், வெளியிலிருந்து வரக்கூடிய ஒளி, வெப்பம், சத்தம், மழை நீர், காற்று போன்றவை கட்டிடத்துக்குள் வருவதைக் கட்டுப் படுத்தும் வகையில் வடிவமைக்கப் படுகின்றன. அத்துடன் இவை காற்றின் விசை, நில நடுக்கம் போன்றவற்றினால் உண்டாகக்கூடிய விசைகள் என்பவற்றையும் தாங்கக்கூடிய வகையில் வடிவமைத்து அமைக்கப்படுகின்றன.  
பொதுவாகத் திரைச்சுவர்கள் தற்காலத்தில் அலுமினியம் சட்டகங்களால் தாங்கப்படுகின்ற, கண்ணாடி, அலுமினியம் கூட்டுப் படல்கள் என்பவை மூலம் அமைக்கப்படுகின்றன. எனினும் தொடக்க காலங்களில் உருக்கு அலுமினியத்துக்குப் பதிலாகப் பயன்படுத்தப்பட்டது. இக் கட்டிடப்பொருட்கள், கட்டிடத்துக்கு நவீன தோற்றத்தக் கொடுக்கின்றன. நிரப்பு படல்களாகக் கண்ணாடி அலுமீனியம் தவிர, மெல்லிய கற்பலகைகள், பல்வேறு உலோகத் தகடுகள், சாளரங்கள், என்பனவும் பயன்படுவது உண்டு.
# திரைச் சுவர்

## சிறப்பியல்புகள்

கடை முகப்புக்களும் இதுபோலவே, தோற்றம் அளித்தாலும், திரைச் சுவர்கள் கட்டிடங்களின் பல தளங்களை மூடி அமைவது இதனைக் கடை முகப்புக்களில் இருந்து வேறுபடுத்துகின்றது. இவை பொதுவாகப் பெரிய பரப்பளவை மூடி அமைய வேண்டி இருப்பதனால், வெப்ப விரிவு, சுருக்கம் என்பன இவற்றின் உறுதிப்பாட்டில் தாக்கத்தை விளைவிக்கக் கூடியன. இதனால் திரைச் சுவர்களின் வடிவமைப்பில் இது கவனத்துக்கு எடுத்துக் கொள்ளப்படுகின்றது. அத்துடன் இது உயரமான கட்டிடங்களில் பயன்படுத்தப் படும்போது, காற்று முதலியவற்றால் கட்டிடங்களில் ஏற்படும் சிறிய ஊசலாட்டம், காற்றின் விசை என்பனவும் திரைச் சுவர் வடிவமைப்பில் முக்கிய கவனம் பெறுகின்றன.
# வளிப் பதனம்

பரந்த நோக்கில் **வளிப் பதனம்** (air condition) என்பது, குளிரூட்டல், வெப்பமூட்டல், காற்றோட்டம் கூட்டல், தொற்று நீக்கல் போன்ற , உடல் வசதிக்காக வளியின் நிலைமையை கட்டுப்படுத்துகின்ற அல்லது மேம்படுத்துகின்ற பலவற்றைக் குறிப்பிடலாம். எனினும் பொது வழக்கில், வளிப் பதனம் என்பது, கட்டிடங்களுக்குள் உள்ள வளியின் குளிரூட்டலையும், ஈரப்பதம் குறைத்தலையுமே (dehumidification) குறிக்கிறது.  
வளிப் பதனம், வளிப் பதனப் பொறிகள் மூலம் செய்யப்படுகின்றன. வளிப் பதனப் பொறி, குளிரூட்டற் சுற்று முறையைப் பயன்படுத்தி வளியிலுள்ள வெப்பத்தை உறிஞ்சி வளியின் வெப்பநிலையைக் குறைக்கிறது. தற்கால வளிப் பதனப் பொறிகள், உடல்வசதிக் குளிரூட்டலுக்காகக் கட்டிடங்களிலும், போக்குவரத்து ஊர்திகளிலுமே பெரிதும் பயன்படுகின்றன.
# வளிப் பதனம்

## வரலாறு

இயந்திரங்களைப் பயன்படுத்தி வளிப் பதனம் செய்வது ஒரு அண்மைக்காலப் புத்தாக்கம் ஆகும். ஆனால், கட்டிடங்களைக் குளிரூட்டுவது என்பது நீண்ட கால வரலாறு உடையது. பண்டைக்கால எகிப்தியர்கள் நீர்காவியில் இருந்து நீரைச் சில வீடுகளின் சுவர்களைச் சுற்றிச் செலுத்துவதன் மூலம் குளிரூட்டியது தெரிய வந்துள்ளது. மத்தியகாலப் பாரசீகத்தில், நீர்த் தொட்டிகளையும், காற்றுக் கோபுரங்களையும் பயன்படுத்திக் குளிரூட்டியுள்ளனர்.  
1820 ஆம் ஆண்டில், பிரித்தானிய அறிவியலாளரான மைக்கேல் பாரடே, அமுக்கத்தின் மூலம் அமோனியாவை நீர்மமாக்கி, அதனை மீண்டும் சடுதியாகக் குறைந்த அமுக்கத்தில் ஆவியாக விடுவதன்மூலம் குளிரூட்ட முடியும் என்பதைக் கண்டுபிடித்தார். 1942 ஆம் ஆண்டில், புளோரிடாவைச் சேர்ந்த மருத்துவரான ஜான் கோரீ (John Gorrie) என்பவர், இந்த முறை மூலம், பனிக்கட்டிகளை உண்டாக்கியதுடன், தனது நோயாளிகளின் அறைகளைக் குளிரூட்டவும் இதனைப் பயன்படுத்தினார். இவர் தனது பனிக்கட்டி உருவாக்கும் பொறியைக் கட்டிடங்களில் வெப்பநிலையைக் கட்டுப்படுத்துவதற்குப் பயன்படுத்த எண்ணி இருந்ததுடன், மையப்படுத்திய வளிப் பதன முறைமை ஒன்றின் மூலம் முழு நகரங்களையுமே குளிர்மைப் படுத்த முடியும் என்ற தொலை நோக்கையும் கொண்டிருந்தார்.
# விக்கிப்பீடியா:ஆண்டு நிறைவுகள்/மார்ச்சு 17

**மார்ச் 17**: புனித பேட்ரிக்கின் நாள்
- 1824 &ndash; இலண்டனில் கையெழுத்திடப்பட்ட ஆங்கிலோ-இடச்சு உடன்பாட்டை அடுத்து மலாய் தீவுக் கூட்டம் இரண்டாகப் பிரிக்கப்பட்டு, மலாய் தீபகற்பம் பிரித்தானியரின் கீழும், சுமாத்திரா, சாவகம் மற்றும் சுற்றியுள்ள பகுதிகள் இடச்சின் கீழும் வநதன.
- 1942 &ndash; பெரும் இன அழிப்பு: மேற்கு உக்ரேனின் லிவிவ் என்ற இடத்தைச் சேர்ந்த யூதர்கள் கிழக்கு போலந்தில் பெல்செக் என்ற இடத்தில் வைத்து நாட்சி செருமனியரினால் நச்சு வாயு செலுத்தப்பட்டுக் கொல்லப்பட்டனர்.
- 1957 &ndash; பிலிப்பீன்சில் வானூர்தி ஒன்று விபத்துக்குள்ளாகியதில், பிலிப்பீன்சு அரசுத்தலைவர் **ரமோன் மக்சேசே** (படம்) உட்பட 24 பேர் உயிரிழந்தனர்.
- 1959 &ndash; 14வது தலாய் லாமா டென்சின் கியாட்சோ, திபெத்தில் இருந்து வெளியேறி இந்தியா வந்து சேர்ந்தார்.
- 1992 &ndash; தென்னாப்பிரிக்காவில் இனவொதுக்கலை முடிவுக்குக் கொண்டுவர நடத்தப்பட்ட பொது வாக்கெடுப்பில் 68.7% மக்கள் ஆதரவாக வாக்களித்தனர்.
- 1996 &ndash; இலங்கை அணி ஆத்திரேலியாவைத் தோற்கடித்து துடுப்பாட்ட உலகக் கிண்ணத்தை வென்றது.
**கே. சங்கர்** (பி.&nbsp;1940) **டானியல் அன்ரனி** (இ.&nbsp;1993)
# விக்கிப்பீடியா:ஆண்டு நிறைவுகள்/மார்ச்சு 18

**மார்ச் 18**:
- 1834 &ndash; இங்கிலாந்தின் டோர்செட் நகரில் ஆறு பண்ணைத் தொழிலாளர்கள் தொழிற்சங்கம் அமைத்ததாகக் குற்றம் சாட்டப்பட்டு ஆத்திரேலியாவுக்கு நாடு கடத்தப்பட்டனர்.
- 1915 &ndash; முதலாம் உலகப் போர்: கலிப்பொலி சமரில் பெரும் கடற்படைத் தாக்குதல் இடம்பெற்றது. பிரித்தானிய மற்றும் பிரெஞ்சுக் கப்பல்கள் மூன்று மூழ்கடிக்கப்பட்டன.
- 1922 &ndash; ஒத்துழையாமை இயக்கத்தில் ஈடுபட்ட மகாத்மா காந்தி ஆறு ஆண்டு சிறைத்தண்டனை பெற்றார். இரண்டு ஆண்டுகளில் விடுதலை ஆனார்.
- 1937 &ndash; அமெரிக்காவின் டெக்சசு மாநிலத்தில் நியூ லண்டன் நகரப் பாடசாலை ஒன்றில் ஏற்பட்ட இயற்கை வாயு வெடிப்பில் 295 மாணவர்கள் மற்றும் ஆசிரியர்கள் உயிரிழந்தனர்.
- 1965 &ndash; சோவியத் விண்ணோடி **அலெக்சி லியோனொவ்** (படம்) வஸ்கோத் 2 விண்கலத்தின் வெளியே 12 நிமிடங்கள் நடமாடி விண்வெளியில் நடந்த முதல் மனிதர் என்ற சாதனையை ஏற்படுத்தினார்.
- 1980 &ndash; உருசியாவில் வஸ்தோக்-2எம் ஏவூர்தி ஏவப்படுகையில் வெடித்ததில் 48 பேர் உயிரிழந்தனர்.
- 2003 &ndash; விடுதலைப் புலிகளுக்கும் இலங்கை அரசுக்கும் இடையில் ஆறாம் சுற்றுப் பேச்சுக்கள் சப்பான் ஆக்கோன் நகரில் ஆரம்பமாயின.
**வில்லியம் நெவின்சு** (இ.&nbsp;1889)
# விக்கிப்பீடியா:ஆண்டு நிறைவுகள்/மார்ச்சு 19

**மார்ச் 19**: புனித யோசேப்பு - தூய கன்னி மரியாவின் கணவர் பெருவிழா (மேற்கு கிறித்தவம்)
- 1649 &ndash; இங்கிலாந்தில் பிரபுக்கள் அவையை *மக்களுக்கு பயனற்றதும், ஆபத்தானதும்* எனத் தெரிவித்து அதனை ஒழிக்கும் சட்டமூலம் நாடாளுமன்றத்தில் நிறைவேறியது.
- 1932 &ndash; **சிட்னி துறைமுகப் பாலம்** (படம்) திறந்து வைக்கப்பட்டது.
- 1946 &ndash; பிரெஞ்சு கயானா, குவாதலூப்பு, மர்தினிக்கு, ரீயூனியன் ஆகியன பிரான்சின் வெளிநாட்டு மாவட்டங்களாக அறிவிக்கப்பட்டன.
- 1988 &ndash; இந்திய அரசிடம் நீதி கோரி உண்ணா நோன்புப் போராட்டத்தை அன்னை பூபதி தொடங்கினார். நீதி வழங்காத நிலையில் ஏப்பிரல் 19 இல் சாவைத் தழுவினார்.
- 2002 &ndash; சிம்பாப்வே மனித உரிமை மீறல்கள், தேர்தல் மோசடி ஆகிய குற்றச்சாட்டுகளுக்காக பொதுநலவாயத்தில் இருந்து இடைநிறுத்தப்பட்டது.
- 2004 &ndash; பால்ட்டிக் கடலில் 1952 இல் உருசிய மிக்-15 விமானத்தால் சுட்டு வீழ்த்தப்பட்ட சுவீடனின் டிசி-3 விமானத்தின் எச்சங்கள் கண்டுபிடிக்கப்பட்டன.
- 2018 &ndash; *சூடான்* என அழைக்கப்படும் கடைசி ஆண் வடக்கு வெள்ளை காண்டாமிருகம் இறந்தது.
**டி. கே. பட்டம்மாள்** (பி.&nbsp;1919) **விக்கிரமன்** (பி.&nbsp;1928) **ஆ. கந்தையா** (பி.&nbsp;1928)
# நீர் தூய்மையாக்கம்

**நீர் தூய்மையாக்கம்** (Water purification) என்பது, நீரில் உள்ள மாசுக்களை அகற்றி, மனிதர்களின் குடிநீர்த் தேவைக்குப் பொருத்தமான அளவுக்கு அதனைத் தூய்மை ஆக்குவதையோ அல்லது தொழில் துறைத் தேவைகளுக்கு ஏற்ப அவற்றைத் தூய்மைப் படுத்துவதையோ குறிக்கும். நீரிலிருந்து அகற்றப்படவேண்டிய மாசுக்கள், ஒட்டுண்ணிகள், பக்டீரியாக்கள், அல்காக்கள், வைரசுகள், பங்கசுக்கள், கனிமங்கள் என்பவற்றை உள்ளடக்குகின்றன. இவற்றுட் சில உடல் நலத்துக்குக் கெடுதி விளைவிக்கக் கூடியவை. வேறு சில, சுவை, மணம், தோற்றம் போன்ற அம்சங்களில் நீரின் தரத்தைக் கூட்டுவதற்காக அகற்றப்படுகின்றன. தூய்மையாக்கத்தின் இறுதியில், சிறிதளவு தொற்று நீக்கி சேர்க்கப்படுவது வழக்கம். நீர் வழங்கல் வலையமைப்புக்களில் அது மீண்டும் மாசடையாமல் தடுப்பதே இதன் நோக்கமாகும்.
# அபரணை

**ஹபரணை** இலங்கை அனுராதபுரம் மாவட்டத்தில் உள்ள சிறுநகரம் ஆகும். இது அம்பேபுசை-திருகோணமலை (A6) வீதியில் அமைந்துள்ள ஓர் முக்கிய சந்தியாகும். இங்கிருந்து பொலநறுவை மற்றும் மட்டக்களப்பு நகரங்களுக்கான பேருந்து சேவை நடைபெறுகின்றது. திருகோணமலையில் இருந்து மட்டக்களப்பு செல்வோர் இப்பகுதியிலேயே பேருந்து மாறுதல் வேண்டும்.  
இப்பகுதியானது சுற்றுலாப் பயணிகளைக் கவரும் இடமாகும். இதற்கருகே சிகிரியாவும் அமைந்துள்ளது. இங்கே யானைகளில் சவாரிசெய்யமுடியும். சுற்றுலாத் துறைக்கெனவே வளர்க்கப்பட்ட நன்கு பழக்கப் படுத்தப்பட்ட யானைகள் இங்கு உள்ளன.
# காத்தான்குடி

**காத்தான்குடி** கிழக்கிலங்கையில் ஒரு நகரமாகும். தலை நகரான கொழும்பில் இருந்து 339 கிலோமீட்டர் தொலைவில் இந்நகரம் அமைந்துள்ளது.  
மட்டக்களப்பு மாவட்டத்தின் மத்தியில் அமையப்பெற்றுள்ள இந்நகரம் 2. 56 சதுர கிலோமீட்டர் நிலப்பரப்பையும், 1.33 சதுர கிலோமீட்டர் நீர்ப்பரப்பையும் கொண்டுள்ளது. இந்நீர்ப்பரப்பானது மொத்த மாவட்ட நீர்ப்பரப்பில் 0.15% சதவீதமாகும்.  
இங்கு இரண்டு தேசிய பாடசாலைகளும், எழுபதிற்கும் அதிகமான பள்ளிவாசல்களும் காணப்படுகின்றன.
# காத்தான்குடி

## நகர எல்லைகள்

வடக்கு: மண்முனை வடக்கு பிரதேச செயலகம்.  
கிழக்கு: வங்காள விரிகுடா (கடல்).  
தென்: மண்முனை பற்று பிரதேச செயலாளர்.  
மேற்கு: மட்டக்களப்பு வாவி.
# காத்தான்குடி

## GS பிரிவுகள் மற்றும் மக்கள் தொகை (2014)

| 162 | காத்தான்குடி-6 | 922 | 3049 |  |
| --- | --- | --- | --- | --- |
| 162A | காத்தான்குடி-6 தெற்கு | 921 | 3218 |  |
| 162B | காத்தான்குடி-6 மேற்கு | 622 | 2121 |  |
| 164 | காத்தான்குடி-4 | 376 | 1295 |  |
| 164A | காத்தான்குடி-5 | 631 | 2195 |  |
| 164B | காத்தான்குடி-5 தெற்கு | 303 | 982 |  |
| 164C | காத்தான்குடி-5 மேற்கு | 440 | 1532 |  |
| 165 | காத்தான்குடி-3 | 458 | 1387 |  |
| 165A | காத்தான்குடி-3 மேற்கு | 318 | 955 |  |
| 165B | காத்தான்குடி-3 கிழக்கு | 421 | 1422 |  |
| 166 | காத்தான்குடி-2 | 671 | 2345 |  |
| 166A | காத்தான்குடி-2 வடக்கு | 777 | 2685 |  |
| 167 | காத்தான்குடி-1 | 353 | 1178 |  |
| 167A | புதிய காத்தான்குடி வடக்கு | 1624 | 5429 |  |
| 167B | புதிய காத்தான்குடி கிழக்கு | 2016 | 7847 |  |
| 167C | புதிய காத்தான்குடி தெற்கு | 1567 | 5485 |  |
| 167D | புதிய காத்தான்குடி மேற்கு | 697 | 2429 |  |
| 167E | காத்தான்குடி -1 தெற்கு | 641 | 2052 | } |
# காத்தான்குடி

## காத்தான்குடி பள்ளிவாசல் படுகொலை

இங்கு காணப்படும் பள்ளிவாசல் ஒன்றில் 1990, ஆகஸ்ட் 3 அன்று இரவுத் தொழுகை நிறைவேற்றிக் கொண்டிருந்த வேளையில் 147 ஆண்கள் மற்றும் சிறுவர்கள் 30 பேர் தமிழீழ விடுதலைப் புலிகளால் சுற்றி வளைக்கப்பட்டு சுட்டுப் படுகொலைச் செய்யப்பட்டனர். இது காத்தான்குடி படுகொலைகள் என அழைக்கப்படுகிறது. இத்தாக்குதலின் துப்பாக்கி ரவை துளைகள் இன்றும் இப்பள்ளிவாயல் சுவர்களில் அழியாச் சுவடுகளாய் காணப்படுகின்றன.
# காத்தான்குடி

## சுனாமி (2004)

2004 டிசம்பர் மாதம் 26 ஆம் திகதி தாக்கிய சுனாமிப் பேரலையில் காத்தான்குடியில் 108 பேர் உயிரிழந்தனர் மற்றும் 93 பேர் காணாமல் போயினர். சுமார் 2500 வீடுகள் சேதமடைந்தன.
# பாலைவனமாதல்

பின்வாங்கியதன் மூலம் தரை தட்டியுள்ள கப்பல் ஒன்று.]]
கள் முன்னேறுவதைக் காட்டும் செய்மதிப் படம்.]]
**பாலைவனமாதல்** (Desertification) என்பது, வறண்ட, ஓரளவு வறண்ட அல்லது ஈரப்பதம் குறைவாக உள்ள பகுதிகள், காலநிலை மாற்றம் உள்ளிட்ட பல்வேறு காரணங்களால் தரம் குறைவதைக் குறிக்கும். மனிதச் செயற்பாடுகளே இதற்கு முதன்மையான காரணமாகக் கூறப்படுகின்றது. தற்காலத்தில் பாலைவனமாதல் மிகவும் வேகமாக நடைபெறுகிறது. இது வழமையாக மக்கள்தொகைப் பெருக்கத்தால் ஏற்படுவதைக் காட்டிலும் வேகமானதாகும்.  
உயிரியற் பல்வகைமை (biodiversity) இழக்கப்படுதலும், உற்பத்தித் திறன் இழப்பும் பாலைவனமாதலின் முக்கிய தாக்கங்களில் ஒன்றாகும். மடகாஸ்கரில், அதன் மத்திய உயர்நிலப் பகுதிகளில், உள்ளூர் மக்களின் *வெட்டி எரித்தல்* முறைப் பயிர்ச்செய்கையின் காரணமாக நாட்டின் 10% அளவுக்கு ஈடான நிலம் பாலைவனமாதல் மூலம் இழக்கப்பட்டிருப்பதாகக் கணிக்கப்பட்டுள்ளது. உலகின் பல பகுதிகளிலும் இவ்வாறான நிலை உள்ளது.
# பாலைவனமாதல்

## காரணிகள்

சில பகுதிகளில், பாலைவனங்கள் மலைகள் போன்ற இயற்கை அமைப்புக்களால் ஏனைய பகுதிகளிலிருந்து தெளிவாகப் பிரிக்கப்பட்டுள்ளன. வேறு சில பகுதிகளில், இவ்வாறான நில அமைப்புகள் இல்லாத போது, பாலைவனங்களுக்கும், வறட்சி குறைவான இடங்களுக்கும் இடையிலான பகுதிகள் படிப்படியான மாறுநிலைப் பகுதிகளாகவே உள்ளன. இதனால் பாலைவனத்தின் எல்லை தெளிவாக இருப்பதில்லை. இவ்வாறான மாறுநிலைப் பகுதிகளிலுள்ள உயிர்ச்சூழல் முறைமைகள் எளிதிற் குலைந்து விடக்கூடிய, உறுதிக் குறைவான சமநிலையில் உள்ளன.  
இத்தகைய விளிம்புப் பகுதிகளில், மனிதச் செயற்பாடுகள் உயிர்ச் சூழல் முறைமையில் அது தாங்கக்கூடிய அளவுக்கு மேல் நெருக்கடியை உருவாக்கும்போது, நிலம் தரம் குறைகிறது.
# பாலைவனமாதல்

## மேலும் பார்க்க

- பாலைவனங்களின் பட்டியல்
# ஏப்ரல் 24

## பிறப்புகள்

- 1581 &ndash; வின்சென்ட் தே பவுல், பிரான்சிய மதகுரு, புனிதர் (இ. 1660)
- 1820 &ndash; ஜி. யு. போப், தமிழுக்கு சேவை செய்த அமெரிக்கர் (இ. 1908)
- 1880 &ndash; கிடியொன் சண்டுபெக்கு, பல்லிணைவுப் பட்டிகையை வடிவமைத்த சுவீடன்-அமெரிக்கப் பொறியியலாளர் (இ. 1954)
- 1888 &ndash; விஷ்ணுராம் மேதி, இந்திய அரசியல்வாதி, விடுதலை இயக்க செயற்பாட்டாளர் (இ. 1981)
- 1889 &ndash; ஸ்டாஃபோர்ட் கிரிப்ஸ், ஆங்கிலேய அரசியல்வாதி (இ. 1952)
- 1924 &ndash; எஸ். ஏ. டேவிட், ஈழத்துக் கட்டடக் கலைஞர், காந்தியம் அமைப்பைத் தோற்றுவித்தவர் (இ. 2015)
- 1929 &ndash; ராஜ்குமார், இந்திய நடிகர் (இ. 2006)
- 1933 &ndash; நொபொரு காராசிமா, சப்பானிய வரலாற்றாசிரியர், தமிழறிஞர் (இ. 2015)
- 1934 &ndash; ஜெயகாந்தன், தமிழக எழுத்தாளர் (இ. 2015)
- 1934 &ndash; எல். கணேசன், தமிழக அரசியல்வாதி
- 1936 &ndash; ஔவை நடராசன், தமிழகத் தமிழறிஞர், பேச்சாளர் (இ. 2022)
- 1937 &ndash; சூலமங்கலம் ஜெயலட்சுமி, கருநாடக இசை, திரைப்படப் பின்னணிப் பாடகி
- 1941 &ndash; ரிச்சர்ட் ஆல்புரூக், அமெரிக்க ஊடகவியலாளர், வங்கியாளர், ஐநா தூதுவர் (இ. 2010)
- 1941 &ndash; சான் வில்லியம்சு, ஆத்திரேலிய-ஆங்கிலேய இசையமைப்பாளர், கித்தார் கலைஞர்
- 1943 &ndash; எம். ஆர். கலைச்செல்வன், இலங்கை நாடகக் கலைஞர்
- 1944 &ndash; அருண் நேரு, இந்திய அரசியல்வாதி (இ. 2013)
- 1947 &ndash; ரோஜர் கோர்ன்பெர்க், நோபல் பரிசு பெற்ற அமெரிக்க வேதியியலாளர்
- 1951 &ndash; தம்பிஐயா தேவதாஸ், ஈழத்து எழுத்தாளர்
- 1971 &ndash; குமார் தர்மசேன, இலங்கைத் துடுப்பாளர், நடுவர்
- 1973 &ndash; சச்சின் டெண்டுல்கர், இந்தியத் துடுப்பாளர்
- 1982 &ndash; கெல்லி கிளார்க்சன், அமெரிக்க நடிகை, பாடகி
- 1987 &ndash; வருண் தவான், இந்திய நடிகர்
# ஏப்ரல் 24

## இறப்புகள்

- 1622 &ndash; சிக்மரிங்ஞன் பிதேலிஸ், செருமானியப் புனிதர் (பி. 1577)
- 1731 &ndash; டானியல் டீஃபோ, ஆங்கிலேய ஊடகவியலாளர், எழுத்தாளர், உளவாளி (பி. 1660)
- 1866 &ndash; அனஸ்தாசியுஸ் ஹார்ட்மன், வட இந்தியாவில் பணியாற்றிய சுவிட்சர்லாந்து கத்தோலிக்க ஆயர் (பி. 1803)
- 1924 &ndash; கிரான்வில் ஸ்டான்லி ஹால், அமெரிக்க உளவியலாளர் (பி. 1844)
- 1960 &ndash; மேக்ஸ் வோன் உலோ, நோபல் பரிசு பெற்ற செருமானிய இயற்பியலாளர் (பி. 1879)
- 1967 &ndash; விளாடிமிர் கொமரோவ், உருசிய விண்வெளி வீரர் (பி. 1927)
- 1976 &ndash; மார்க் டோபே, அமெரிக்க-சுவிட்சர்லாந்து ஓவியர் (பி. 1890)
- 2011 &ndash; சத்திய சாயி பாபா, இந்திய குரு (பி. 1926)
- 2023 &ndash; குப்பிழான் ஐ. சண்முகன், ஈழத்து எழுத்தாளர் (பி. 1946)
# ஏப்ரல் 24

## சிறப்பு நாள்

- ஆர்மீனிய இனப்படுகொலை நினைவு நாள்
- குழந்தைகள் நாள் (சாம்பியா)
- குடியரசு நாள் (காம்பியா)
- உலக ஆய்வக விலங்குகள் நாள்
- தேசிய பஞ்சாயத்து ராஜ் தினம் (இந்தியா)
# உடற்கூற்றியல்

, டச்சு கிழக்கிந்திய தீவுகள்]]
**உடற்கூற்றியல்** (Anatomy: கிரேக்கம்: ἀνατέμνω anatemnō அனா-மேல், τέμνω temnō டோம்-வெட்டு, கூறு) உடற் கூற்றினைப் பற்றிய அறிவியல் ஆகும். இது தாவரம், விலங்கு உள்ளிட்ட உயிரினங்களின் உடலின் அமைப்புப் பற்றிய அறிவைத் தருவதாகும். உடலின் பகுதிகள் (கூறுகள்) அல்லது உடல் உறுப்புக்கள் பற்றி கண்ணுக்குப் புலனாகும் வகையிலோ அல்லது நுணுக்குக்காட்டியில் பார்க்கும் வகையிலோ ஆய்வுக்கு உட்பட்ட கல்வியாகும்.  
உடல் அல்லது அதன் பாகங்களை தகுந்த முறையில் வெட்டிக் கூறிட்டோ (dissection), அல்லது வெட்டாமலோ ஆய்வு செய்து, அவை இயற்கையில் எவ்வாறு வடிவமைக்கப்பட்டுள்ளன என்பதனை அறியலாம்.இது உயிரியல், மருத்துவம் ஆகியவற்றின் ஒரு துறையாகும். இதனைத் தாவர உடற்கூற்றியல் (அ) தாவர உள்ளமைப்பியல், விலங்கு உடற்கூற்றியல் என இரண்டாக வகைப்படுத்தலாம்.  
விலங்குகள், தாவரங்கள் உடலுக்கு உள்ளாகக் காணப்படும் உறுப்பமைவினை அறிய முயலும் பிரிவு அறிவியலின் உள்ளுறுப்பமைப்பியல் எனப்படும். அறுவைச் சிகிச்சை, மருத்துவம் போன்ற பயன்தரும் துறைகள் தோன்றி மேம்பாடு அடைந்ததற்கு இப்பிரிவின் பங்களிப்பே காரணம் ஆகும். விலங்கு உடற்கூற்றியலில், மனித உடற்கூற்றியலுக்கு சிறப்பு கற்கை நெறி உள்ளது.  
விலங்கு அல்லது மனித உடற்கூற்றியலில் உடற்பாகங்கள் வாரியாக (எ. கா: தலை, கால்) அல்லது தொகுதி வாரியாக (எ.கா: நரம்புத் தொகுதி, சமிபாட்டுத் தொகுதி) எனவும் கற்கலாம். தொகுதி சில பாடப் பிரிவுகளில் மண்டலங்களாக குறிப்பிடப்படுவதும் உண்டு.